( 67 ) 
XV. 
Les commissaires Tisnacq et Van der Sare à la reine Marie de Hongrie. 
Du 6 février 1545. 
Original, inédit. — Audience, liasse 26. 
Madame, sy très humblement que faire posons, nous recommandons à 
vostre bonne grâce. 
Madame, il vous plaira sçavoir que, en obéyssant à vostre ordonnance et 
nostre commission , avons à toute diligence, depuis nostre venue en cesle 
ville deTournay, avecqles lieutenant et consaulx duballiuaige et des prévostz 
et jurez de lad 1 ville de Tournav, esté occupez pour sommièrement faire et 
instruire les procès des prisonniers attainctz de hérésie et de ceulx qui ont 
adhéré et conversé avecq maistre Pierre Brulley, prédicateur de Straesbourg, 
aussi prisonnier, dont aulcuns desd 1 procez ont esté concluz, terminés et par 
les sentences exécutez, en observant l’ordonnance de sa Majesté impérialle. 
Et combien que, à nostre semblant, l’on eust aussi bien peu procéder à la 
décision des procès des aulcuns aultres réceplateurs prestz pour jugier sans 
délay, néantmoins, comme par la pluralité des voix auroit esté résolu et con- 
clud de envoyer à vostre dite Majesté aucuns des articles et pointz, pour tant 
sur iceulx que sur certaine difficulté meue de l’incompétence du juge, tou¬ 
chant la personne dud 1 M e Pierre, avoir vostre interprétation et ordonnance, 
a esté par commun assens résolu de surcéoir la vuydangue d’iceulx procès et 
des aultres, jusques et à ce que votre d te Majesté auroit sur che faict ordon¬ 
nance et interprétation, dont, Madame, pour nostre descharge, avons bien 
voulu advertir vostre dite Majesté, affin qu’il plaise à icelle de nous mander se 
vostre plaisir soit que nous démolirons icy en ceste ville jusques à ce que tous 
les procès des crimineulx soyent par sentence vuydez et terminez, ou se 
vostre Majesté entend que, l’interprétation faicle sur les articles à vostre M ,é 
envoyés par les commis du bailliuaige et des prévostz et jurez de lad. ville de 
Tournay, pourrions retourner et délaisser aud. du bailliuaige et les prévostz 
et jurez de lad. ville le jugement et totale expédition, selon laquelle vostre 
ordonnance nous employerons de tout nostre povoir, comme sommes obligez. 
A tant, Madame, prions le créateur octroyer à Vostre Majesté accomplis¬ 
sement de voz nobles désirs. 
De Tournay, ce sixiesme jour de febvrier XV e XLIIII b 
A la Piovne. 
Vous très humbles et très obéissans serviteurs, 
Charles de Tisnacq — Denys Van Sire. 
1 1545. N. S. 
